《南屏晚钟》
清代·侯铨

声暄百八起西泠，敲彻斜阳近翠屏。闲逐野云停半壑，远随孤棹落前汀。

六桥金粉人初散，十里莺花梦乍醒。断续听来何处好，碧烟明月冷泉亭。

作者简介：字秉衡，江南嘉定人。廪生。○秉衡，太常讳震旸曾孙，国学讳岐曾之孙，修髯长身，谈及忠义，觥觥岳云，从嘉定寓居虞山，与陈见复、汪西京诸君结诗社，予亦与定交，友朋有阙失，必直言箴规，不失先世风。秉衡没，同学中直谅者少矣。录其诗，因追忆其风概如此。